text: Kaniadtong milabay nga Huwebes, ningdalikyat ko sa down town aron i-email ang akong column alang niining adlawa ug ang para ugma (Domingo) ug sa Lunes.
text: #000001
text: Mao nga pagkahuman nako ug e-mail sa ako column ning-adto ko sa buhatan sa DCWD. Dali lang ang akong biyahe kay mora ug dunay nahitabo nga milagro niadtong adlawa. Unsaon, wala magkaguliyang ang kadalanan nga kaniadto lang milabay nga Lunes grabe ka gubot ang traffic.
text: #000003
text: Pero una ningdiretso sa DCWD, ninghapit una ko sa balay sa paborito nako nga ika estorya nga kabanay. Siya mao si Edward Emuy, kanhi nagtrabaho sa usa ka non-government organization kon NGO nga gidumala sa akong higala nga manunulat, si Carolyn Arguillas.
text: #000004
text: Wa nako damha nga ang iyang pangutana sa ako-a mao ang mahitungod sa presyo sa kopras. Naa pa lang ko sa may celophane nga gitabil sa iyang gamay nga tindahan misiyaok dayon si Edward nga mora ug nagyawyaw kay gamay lang kaayo iyang nalimpiyo sa iyang pagkopras
text: #000008
text: Matud ni Edward, Kol Vic, unsaon na man ni nato nga mabuhi nga busog luyo niining pandemya nga naghasi karon sa Pilipinas? Mora ug gikuyawan ko sa kahimtang sa mga tao karon.
text: #000009
text: Unya Kol, ang di nako masabtan ngano nga luyo sa kabarat sa pagpamalit sa mga negosyante sa mga abot sa kaumahan, mora pud ug rocket ang pagsulbong sa mga presyo sa mga palaliton nga naggikan sa mga abot sa mga mag-uuma sama sa mga lana panprito o mantika. Ang mga gulay pud, luyo sa balita nga nagsobra ang ani, ningsamot man hinuon ug kamahal.
text: #000011
text: Mao na nga motuo na gyud ko nga sa bisan unsa nga katalagman nga moabot sa nasud, sa kanunay ang dakong kabahin sa mga apektado mao kita nga mga kabus. Ang mga mapahimudsanon sa ato nga mga tawo, sa kanunay makakamada ug dagkong salapi gikan sa ilang minatrido nga pagpahimulos sa mga kabus sa katilingban sama sa mga mag-uuma.
text: #000013
text: Samtang ang mga kabus sama nato kol Vic, muna-muna sa ginhawa nga makakita ug pamaagi aron mabuhi luyo ani nga kahimtang karon sa nasud.
text: #000014
text: Akong kalit nga gipakgang ang halos nagpusotpusot nga mga reklamo ni Edward mahitungod sa dili patas nga kahimtang sa katawhan labi na karon nga padayon ang pagkuyanap sa pandemya.
text: #000015
text: Kadali lang Dward. Mora ug naa ka seguro nakalimtan. Di ba sa wala pay CoViD 19, inig anhi nako sa inyoha samtang maghulat nga mogawas sa klase ang akong ginasundo nga apo, magkape man gyud ta una mag estorya. Ngano karon pulos na man estorya pero walay kape, unsa na man ni Doy?
text: #000016
text: Aw, way problema Dward. Di pa ta ani nga makalikay ta sa posibli nga pagtakboy sa virus.
text: #000018
text: Enjoy this blog? Please spread the word :)
text: #000020